text: Esbjerg taber sæsonens første hjemmekamp 
  21 juli 2018 kl. 16.51
  Esbjerg fB tabte lørdag på hjemmebane, da Vendsyssel FF kom på besøg. 
  Landets bedste fodboldrække vendte lørdag tilbage til Esbjerg, da Esbjerg fB havde hjemmebane-premiere mod Vendsyssel FF.
  Det lykkedes dog ikke Esbjerg at hive sejren hjem. Vendsyssel slog Esbjerg med 3-2.
  Esbjerg var bagud med to mål, da første halvleg sluttede, men få minutter inde i anden halvleg reducerede Esbjerg, da Adrian Petre scorede.
  Det lykkedes dog Vendsyssel at sende endnu en boldt i mål, og selvom Adrian Petre, få minutter før kampen sluttede, scorede sit andet mål for Esbjerg fB, så var det gæsterne fra Vendsyssel, der løb med sejren.
  Esbjerg har hentet et enkelt point i de to første kampe, holdet har spillet i Superligaen denne sæson.
  